พรรคประชาชน (พ.ศ. 2541)

พรรคประชาชน เป็นพรรคการเมืองไทยในอดีตที่จดทะเบียนก่อตั้งเมื่อปี พ.ศ. 2541 มีนัดดา สนิทวงศ์ ณ อยุธยา และสมชาย สุนสุข เป็นหัวหน้าพรรคและเลขาธิการพรรคตามลำดับ

 ประวัติ 
พรรคประชาชนจดทะเบียนก่อตั้งตามพระราชบัญญัติพรรคการเมือง พ.ศ. 2524 เมื่อวันที่ 31 มีนาคม พ.ศ. 2541 เป็นลำดับที่ 56/2541

ในวันที่ 7 พฤศจิกายน พ.ศ. 2541 พรรคประชาชนได้จัดประชุมใหญ่สามัญประจำปี เพื่อประกาศใช้ข้อบังคับพรรคฉบับใหม่แทนฉบับเดิม เปลี่ยนแปลงตราสัญลักษณ์พรรคและเลือกตั้งกรรมการบริหารพรรคแทนตำแหน่งที่ว่างและเพิ่มเติมจำนวน 9 คน

จากนั้นในวันที่ 18 กรกฎาคม พ.ศ. 2542 พรรคประชาชนได้จัดการประชุมใหญ่วิสามัญ ครั้งที่ 1/2542 แก้ไขข้อบังคับพรรคเพื่อเปลี่ยนแปลงที่ทำการพรรค และเลือกตั้งกรรมการบริหารพรรคเพิ่มเติมจำนวน 4 คน ต่อมามีการจัดประชุมใหญ่วิสามัญ ครั้งที่ 2/2542 เมื่อวันที่ 9 ตุลาคม 2542 เพื่อแก้ไขข้อบังคับพรรคเปลี่ยนแปลงที่ทำการพรรคและเลือกตั้งกรรมการบริหารพรรคเพิ่มเติมอีก 4 คน

จากนั้นในวันที่ 22 กันยายน พ.ศ. 2543 มีกรรมการบริหารพรรคจำนวน 6 คนขอลาออกจากสมาชิกพรรครวมถึงร้อยเอกสมชาย สุนสุข เลขาธิการพรรคด้วย

ต่อมาเมื่อวันที่ 16 ตุลาคม พ.ศ. 2544 ศาลรัฐธรรมนูญมีคำสั่งที่ 17/2544 ให้ยุบพรรคประชาชน เนื่องจากไม่จัดทำรายงานการใช้จ่ายเงินสนับสนุนของพรรคการเมืองในรอบปี พ.ศ. 2543 ให้ถูกต้องตามความเป็นจริงและยื่นต่อคณะกรรมการการเลือกตั้งภายในเดือนมีนาคม พ.ศ. 2544 ตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541 มาตรา 62

 บุคลากร 
 หัวหน้าพรรค 
 ลำดับที่  รูปภาพ  ชื่อ  เริ่มดำรงตำแหน่ง  สิ้นสุดวาระ  หมายเหตุ 1 100px นัดดา สนิทวงศ์ ณ อยุธยา 31 มีนาคม พ.ศ. 2541 16 ตุลาคม พ.ศ. 2544 

 เลขาธิการพรรค 
 ลำดับที่  รูปภาพ  ชื่อ  เริ่มดำรงตำแหน่ง  สิ้นสุดวาระ  หมายเหตุ 1 100px ร้อยเอกสมชาย สุนสุข 31 มีนาคม พ.ศ. 2541 22 กันยายน พ.ศ. 2543 ลาออกจากตำแหน่งและสมาชิกพรรค

 อ้างอิง 

หมวดหมู่:พรรคการเมืองไทยในอดีต
ป
หมวดหมู่:พรรคการเมืองไทยที่ยุบพรรคในปี พ.ศ. 2544